
2ο Φεστιβάλ Γαστρονομίας “Taste Kilkis”
Το κορυφαίο γαστρονομικό γεγονός επιστρέφει!
Το βραβευμένο, κορυφαίο Γαστρονομικό Φεστιβάλ το 2025 στην Ελλάδα, “Taste Kilkis”, επιστρέφει! 
Δήμος Κιλκίς και Αναπτυξιακή Κιλκίς ετοιμάζουν και πάλι μια ξεχωριστή γιορτή αφιερωμένη στις τοπικές αυθεντικές γεύσεις και την τοπική οικονομία και υπόσχονται μια αξέχαστη, απολαυστική εμπειρία! Τη διοργάνωση του 2ου Φεστιβάλ Γαστρονομίας “Taste Kilkis” υποστηρίζουν το Επιμελητήριο Κιλκίς και ο Σύλλογος Εστίασης Π.Ε. Κιλκίς. 
Στις 28 και 29 Αυγούστου 2026, στο Δημοτικό Πάρκο – Κήπο Κιλκίς, παραγωγοί, οικοτεχνίες, οινοποιεία και επιχειρήσεις τροφίμων, αποκλειστικά και μόνο από τον ν. Κιλκίς, με μεράκι και επαγγελματισμό θα εκθέσουν τα προϊόντα τους στους επισκέπτες.
Η γνωριμία τους με την τοπική επιχειρηματικότητα και τις μοναδικές γεύσεις προοιωνίζεται ενδιαφέρουσα καθώς θα συναντήσουν τους ανθρώπους που βρίσκονται πίσω από την παραγωγή τους.
Στο περίπτερο των ‘’ζωντανών’’ μαγειρικών επιδείξεων, οι επισκέπτες θα έχουν την ευκαιρία να παρακολουθήσουν master classes, με διακεκριμένους σεφ αλλά και τοπικούς επαγγελματίες, οι οποίοι μέσα από μια βιωματική γευστική εμπειρία και αξιοποιώντας τα προϊόντα των εκθετών, θα μαγειρέψουν ιδιαίτερα πιάτα, βασισμένα σε τοπικές συνταγές. 
Οι επισκέπτες και οι λάτρεις της παραδοσιακής κουζίνας θα δοκιμάσουν αυτές τις συνταγές και  θα μυηθούν στα μυστικά και στις ιστορίες των γευστικών θησαυρών του Κιλκίς.
Στο Wine & Cocktail Bar, τα οινοποιεία της περιοχής θα παρουσιάσουν τα μοναδικά και πολυβραβευμένα κρασιά από τους τοπικούς αμπελώνες και θα προσφέρουν μια ιδιαίτερη εμπειρία οινογνωσίας ενώ τοπικοί Bartenders θα δημιουργούν cocktails - έκπληξη με συστατικά όπως το κρασί, το τσίπουρο, το καρπούζι.
Στον Γαστρονομικό Παιδότοπο του Φεστιβάλ οι μικροί, επίδοξοι μάγειρες θα φορέσουν ποδιές και σκούφους και θα δημιουργήσουν λαχταριστά εδέσματα με τοπικά προϊόντα αλλά και θα παίξουν διάφορα παιχνίδια γαστρονομίας!  
Στις παράλληλες εκδηλώσεις του Φεστιβάλ περιλαμβάνεται και ο Διαγωνισμός παραδοσιακής και μοντέρνας πίτας με τοπικά υλικά, που θα ετοιμάσουν Πολιτιστικοί Σύλλογοι αλλά και πολίτες, κερδίζοντας πλούσια δώρα!
Κι επειδή το Φεστιβάλ Γαστρονομίας είναι πάνω απ΄ όλα γιορτή, μόλις πέσει το βραδάκι, μουσικά συγκροτήματα θα ανεβάσουν ακόμη περισσότερο το κέφι και τη διάθεση. 
Τονίζεται ότι η συμμετοχή των τοπικών παραγωγών και επιχειρήσεων με περίπτερο όσο και η είσοδος του κοινού στο Φεστιβάλ είναι δωρεάν για όλους! 
Η καρδιά της Γαστρονομίας χτυπά στο Κιλκίς! 
Μείνετε συντονισμένοι στους ρυθμούς της!
